Nyeste Skilderie af Kiøbenhavn, 1806-04-01
Da Forholdene imellem det Berlinske og Londonske Hof, efterat Preussen har taget de Hannoverske Lande i Besiddelse, ere blevne ganske forandrede, og da offentlige Blade melde, at Kongen af Engelland allerede har givet befaling, at lægge Beslag paa Preussiske Skibe i Engelske Havne, saa fortjener følgende Statspapirer her en Plads I. Skrivese fra det Kongel. Preuss. Statsraad til det Kongel. Storbr. og churf. Brunsv. Lüneb. Statsministerium i Hannover. H. M. vor allernaadigste Herre har siden de forenede Østerrigsk Russiske Hæres Uheld, hvoraf Freden imellem Østerrige og Frankrige var en Følge, paa det ivrigste bestræbt sig for, at afvende den Krigslue, der i Øieblikket truede de Hannoverske Lande. Europas Anliggender havde i en kort Tid ganske forandret deres Skikkelse, og den første Virkning deraf var, at en stor Fransk Krigsmagt rykkede frem i de Hannoverske Lande, som tillige med det hele nordlige Tydskland vilde derved blevet Skuepladsen for en rasende Krig, og et Offer for mange trykkende Besværligheder. Det vilde være upassende, videre at skildre de ulykkelige Følger af en saadan Tilstand. Ved alle muelige Midler at forebygge den, saasnart man havde faaet Vished om Hensigten, var, efter H. M. uforanderlige Sindelav og Grundsætninger hans høieste Ønske og første Pligt. Der var kun et Middel til at afvende det Onde, uden at fremskynde en endnu større Elendighed og de uberegnelige Faret af en ny Krig, og under saadanne Omstændigheder, skyldte H. M. sig selv, det nordlige Tydskland og Landet, ufortøvet at benytte sig af det Middel H. M. Keiseren af Frankrige tilbød ham. Det bestod i, at slutte med ham en Overeenskomst, hvorved H. M. af Engellands Tydske Lande, indtil deres Skjebne var afgjort ved en almindelig Fred, kunde ganske overgives H. K. M. i Forvaring og Administrationen overdrages ham. Denne Overeenskomst er nu virkelig sluttet og af begge de høie paciscerende Parter undertegnet. -H. K. M. forbeholder sig selv at oplyse H. Storbr. Maj. angaaende Nødvendigheden og Nytten af det sluttede Arrangement, da han tør vente af Høistsammes Jndsigt og Retfærdighed, at Han vil finde det Uomgængelige i Omstændighederne og de vægtige Grunde for denne Fremgangsmaade billige og upartiske. Jmidlertid har H. M. overdraget os, at underrette D. Exc. derom, og at tilkjendegive Dem de umiddelbare Følger af denne Overeenskomst, nemlig de Churhan. Landes Besættelse med et Preuss. Armee Corps, under Grev Schulenburgs Commando, og denne Greves Udnævnelse til Preuss. Administrationscommissair. - Vi have den Ære, vedlagt at sende D. Exc. det Patent angaaende Oecupationen, som offentlig bekjendtgjøres, og have intet væsentligere at tilføie end den Forsikkring, at H. K. M. ved at tage Landet i Forvaring og paatage sig dets Administration, kun attraaer det nordlige Tydsklands Sikkerhed og Rolighed, og ikke nærer noget ivrigere Ønske, end at Forvaltningen maatte være til Landets og Jndbyggernes Tarv. De allerede trufne Foranstaltninger sætte det uden for al Tvivl, at Landet ufortøvet vil befries fra alle de Tropper, som findes der, og at især den Franske Garnison i Hameln uopholdelig vil tilbagekaldes til Frankrige, og saaledes ene overlades til de Kongelige Troppers Occupation og Beskyttelse. - Efter H. Maj. Befaling paaligger det os endnu at opfylde den Pligt, her at opfordre D. Ex. til at være overbeviist om H. Maj. gode Hensigter og Sindelav, og at lempe sig efter det nødvendige Arrangement og det Kongel. Administrations=Collegiums Anordninger og Foranstaltninger, saaledes som H. M. med Tillid venter det af Dem. H. M. Hensigt er der, ikke at forandre noget i Landets indre Jurisdictionfatning, og at lade Dem forblive i Deres Functioner, men dog for der første under Benævnelsen af Hannoversk Øvrighed, da dette er en uforanderlig Betingelse paa Hs. Maj. Side i den med den Franske Keiser sluttede Overeenskomst. De staae H. M. og hans Administrations-Commission, som en naturlig Følge af Begrebet om udelukkende Administeation, i høieste Jnstance til Ansvar i Henseende til Deres Forvaltning og Embedspligter, med fuldkommen Udelukkelse af al udvortes Nexus (Forbindelse. Deres Exc. anmodes derfor udtrykkelig om, at underrette samtlige Landsofficianter herom, for at forekomme de skadelige Følger, som ellers kunde flyde deraf. Berlin d. 27 Jan. 1806. v. Hardenberg. (Fortsættes).¬